नई दिल्ली: सुशांत सिंह राजपूत के अभिनय से सजी आगामी फिल्म 'एम.एस.धोनी: द अनटोल्ड स्टोरी' सिनेमाघरों में रिलीज होने के लिए पूरी तरह से तैयार है। फिल्म में सुशांत भारतीय क्रिकेटर महेन्द्र सिंह धोनी के किरदार को पर्दे पर उतारते हुए नजर आ रहे हैं। लेकिन हाल ही में इस फिल्म के बारे में बात करते हुए सुशांत ने बताया है कि इसे लोग खेलों पर आधारित फिल्म समझने की गलती न करें क्योंकि यह सिर्फ और सिर्फ भारतीय टीम के कप्तान महेंद्र सिंह धोनी के जीवन पर आधारित फिल्म है और खेल इसका एक हिस्सा भर है।